Tradisionele geneser verkrag vrou glo tydens 'inisiasie' | Maroela Media
Die Moretele-landdroshof. (Foto: ANA)
Besorgde tradisionele genesers het Maandag 'n hofsaak in die Moretele-landdroshof in die noorde van Pretoria bygewoon waar een van hul kollegas tereg staan op 'n aanklag dat hy 'n vrou tydens 'n inisiasieseremonie verkrag het.
Die 22-jarige vrou beweer die man het haar sedert Februarie verlede jaar, toe haar opleiding as 'n tradisionele geneser begin het, aangerand en misbruik.
Die vrou, van Protea North in Soweto, het gesê tydens die inisiasie in Hammanskraal het die persoon aan haar gesê die voorvaders wil hê hulle moet in 'n verhouding wees, sodat haar inisiasie gladder kan verloop.
Sy het glo ingestem omdat sy nie inisiasiepraktyke baie goed geken het nie.
Die vrou voer aan sy is ná die inisiasie terug huis toe, waar sy deur nóg 'n geneser ingelig is dat sy vervloek is om nie 'n man te kry nie. Sy is terug na die vermeende verkragter ná 'n belofte dat hy die vloek sal verwyder, maar is glo by haar aankoms daar al aangerand en verkrag.
Tradisionele genesers het meestal agter in die hofsaal gesit waar hulle winde sit en opbreek het. Hulle het dit beskryf as 'n gebaar van die energie wat die voorvaders vrystel.
Die geneser (22) se regsverteenwoordiger het aangevoer hy sal kliënte verloor en 'n finansiële verlies ly as hy nie op borgtog vrygelaat word nie.
Die staat het nie sy aansoek teengestaan nie en die geneser is op borgtog van R1 500 vrygelaat.
Dis soos die donker Middel-eeue.
Probleem is hulle glo dit maar hulle stem bepaal jou en my toekoms
Die duiwel is los en loop vrylik rond en moeilikheid maak in SA.
Al ooit na die opening van die parlement gekyk? Manie van Worcester praat baie waar.
Werklikwaar, die woord geneser behoort tussen aanhalingstekens geplaas te word, want ons weet almal dis net 'n scam van hierdie mense.